শাহী হাম্মাম

[থাম্ব|250px|মূল গম্বুজের নিচের [ফ্রেস্কোগুলো পুনরুদ্ধার ও সংরক্ষণ করা হয়েছে।]]
**শাহী হাম্মাম** (উর্দু এবং ; *"রাজকীয় স্নানাগার"*), **ওয়াজির খান হাম্মাম** নামেও পরিচিত, হলো পাকিস্তানের লাহোর শহরে অবস্থিত একটি পারস্য শৈলীর হাম্মাম বা স্নানাগার। মোঘল সম্রাট শাহজাহানের আমলে ১৬৩৫ খ্রিষ্টাব্দে হাম্মামটি নির্মাণ করা হয়। মোঘল দরবারের প্রধান চিকিৎসক ইলমুদ্দিন আনসারী (ওয়াজির খান নামে অধিক পরিচিত) এটি নির্মাণ করান। ওয়াজির খান মসজিদের রক্ষণাবেক্ষণার্থে *[[ওয়াকফ]]* বা দাতব্য সম্পত্তি হিসেবে এই হাম্মামটি নির্মাণ করা হয়েছিল।

স্নানাগার হিসেবে আর ব্যবহৃত না করে সংরক্ষণের জন্য আগা খান সাংস্কৃতিক ট্রাস্ট ও প্রাচীরবেষ্টিত লাহোর নগর কর্তৃপক্ষ সম্মিলিতভাবে ২০১৩ থেকে ২০১৫ খ্রিষ্টাব্দের মধ্যে হাম্মামটির সংস্কার সাধন করে। নরওয়ে সরকার এই প্রকল্পের অধিকাংশ ব্যয় নির্বাহ করে। হাম্মামের সংস্কার ও সংরক্ষণের মাধ্যমে "পূর্বের বৈশিষ্ট্য" ফিরিয়ে আনায় ২০১৬ খ্রিষ্টাব্দে ইউনেস্কো প্রকল্পটিকে "অ্যাওয়ার্ড অব মেরিট" এ ভূষিত করে।

## অবস্থান
শাহী হাম্মাম প্রাচীরবেষ্টিত লাহোরের মধ্যস্থলে দিল্লি দরোয়াজার পাশেই অবস্থিত। শাহী হাম্মাম হলো লাহোরের মোঘল আমলের সর্বশেষ অবশিষ্ট হাম্মাম বা স্নানাগার।

## প্রেক্ষাপট
মোঘল আমলে পারস্য ধাঁচের হাম্মামখানার প্রচলন ঘটে। তবু পারস্যের মতো মোঘল সাম্রাজ্যে হাম্মাম রীতি তেমন জনপ্রিয়তা লাভ করে নি।

## ইতিহাস
লাহোরের গভর্নর ইলমুদ্দিন আনসারি ওয়াজির খান মসজিদের ওয়াকফ সম্পত্তি হিসেবে শাহী হাম্মাম নির্মাণ করেন। অষ্টাদশ শতাব্দী নাগাদ মোঘলদের পতন ও সাম্রাজ্যের অবসানের সাথে শাহী হাম্মামের ব্যবহারও কমে যেতে থাকে। ব্রিটিশ সাম্রাজ্যের শুরু থেকে বিভিন্ন কাজে ভবনটি ব্যবহৃত হতে থাকে। প্রাথমিক বিদ্যালয়, ঔষধাগার, বিনোদন কেন্দ্র এমনকি স্থানীয় পৌর কর্তৃপক্ষের দপ্তর হিসেবেও ভবনটি ব্যবহৃত হয়। সেই সাথে ভবনের উত্তর, পশ্চিম ও দক্ষিণ প্রবেশদ্বারে দোকান নির্মাণ করা হয়।

২০১৫ খ্রিষ্টাব্দে সম্পূর্ণ হওয়া সংস্কার কাজের অংশ হিসেবে উৎখনন কাজের পর দেখা যায়, স্থাপনার উল্লেখযোগ্য অংশই ধ্বংস হয়ে গেছে। এর ফলে ১৮৬০ এর দশকে দিল্লি দরোয়াজার মতো পুনর্সংস্কার কাজের আরম্ভ হয়।

## কাঠামো
[থাম্ব|স্থাপনার কিছু দেয়ালে মোঘল আমলে [ফ্রেস্কো দিয়ে সজ্জিত ছিল, যা এখনও অক্ষত আছে।]]
হাম্মামের তিনটি অংশ রয়েছে: *জামা খানা* (পোশাক বদলের কক্ষ), *নিম গরম* (গরম পানির স্নান কক্ষ) ও *গরম* (উষ্ম স্নান কক্ষ)। নারী ও পুরুষদের জন্য হাম্মামে আলাদা স্নান কক্ষ, আলাদা অভ্যর্থনা কক্ষ এমনকি ছোট ইবাদতখানাও ছিল।

### স্থাপত্য
পারস্য স্থাপত্যশৈলীর সাথে সামঞ্জস্য বিধানের জন্য স্নানাগারে পর্যাপ্ত সূর্যালোক প্রবেশের সুবিধা ছিল। স্থাপনার ছাদের ছিদ্রপথে কক্ষের অভ্যন্তরে আলো প্রবেশ করতো। এছাড়াও ছিদ্রপথে বায়ু প্রবাহও সচল থাকত। হাম্মামের অভ্যন্তরভাগের অধিকাংশই এবং বেশ কিছু মোঘল ফ্রেস্কো সংরক্ষণ করা হয়েছে। ভবনের সম্মুখভাগে স্বল্প সংখ্যক জানালা থাকায়, হাম্মামের বহির্দেয়ালে বাণিজ্যিক দোকান খোলার অনুমতি দেওয়া হয়েছিল।

## সংরক্ষণ
থাম্ব|সদ্য সংস্কারকৃত হাম্মাম
নরওয়ে সরকারের অর্থ সহায়তায় আগা খান সাংস্কৃতিক ট্রাস্ট হাম্মামটি সংস্কারকাজ শুরু করে। প্রত্ন স্থানটির সংরক্ষণ, ভবনের পূর্ব কাঠামো ফেরত আনা ও দেয়াল সজ্জার জন্য ব্যবহৃত মোঘল আমলের ফ্রেস্কোগুলো উদঘাটিত ও সংরক্ষণ করা হয়। ২০১৫ খ্রিষ্টাব্দে সংস্কার কাজ শেষ হয় এবং এর সাথে স্থানটির "নাটকীয়" পরিবর্তন ঘটে বলে মন্তব্য করা হয়।

২০১৬ খ্রিষ্টাব্দে ইউনেস্কো শাহী হাম্মামের সংস্কার প্রকল্পকে "উচ্চ মাত্রায় কারিগরি দক্ষতা" এবং "অলঙ্কৃত শাহী হাম্মামকে এর পূর্বের বিশিষ্টতা"য় ফিরিয়ে আনার জন্য "অ্যাওয়ার্ড অব মেরিট" এ ভূষিত করে।

উৎখনন কাজের মাধ্যমে হাম্মামের পানি উষ্মায়ন কাঠামো, নালা ও ভূগর্ভস্থ হাইপোকস্ট (পানি গরম করার জন্য ভূগর্ভস্থ কক্ষ) আবিষ্কার করা হয়েছে।

## চিত্রশালা

চিত্র:Shahi_Hammam_2_(WCLA).jpg|হাম্মামের বহির্ভাগ পুনরদ্ধার করা হয়েছে
চিত্র:Shahi_Hammam_8_(WCLA).jpg|পাখাবিশিষ্ট পরির চিত্রশোভিত ফ্রেস্কো
চিত্র:Shahi_Hammam_4_(WCLA).jpg|হাম্মামের শীতল প্রকোষ্ঠের দেয়াল ব্যাপকভাবে ফ্রেস্কো দ্বারা সজ্জিত
চিত্র:Shahi_Hammam_19_(WCLA).jpg|মিলনায়তন হিসেবে ব্যবহৃত পার্শ্বকক্ষ
চিত্র:Shahi_Hammam_23_(WCLA).jpg|পুনরুদ্ধারকৃত অংশকে ক্ষতির হাত থেকে বাঁচাতে উত্তোলিত হাঁটার পথ
চিত্র:Shahi_Hammam_14_(WCLA).jpg|উন্মোচিত হাম্মামের নিচের প্রকোষ্ঠ
চিত্র:Shahi Hammam (Wazir Khan's hammam) recently renovated by Aga Khan Trust for Culture.jpg|হাম্মামে নতুন সংযোজিত তথ্য পর্দা
চিত্র:Some intricate details - Shahi Hammam (Wazir Khan's hammam).jpg|হাম্মামের ফ্রেস্কোর নিদর্শন
চিত্র:Some intricate details - Shahi Hammam (Wazir Khan's hammam) 3.jpg|হাম্মামের ফ্রেস্কোর নিদর্শন
চিত্র:Some intricate details - Shahi Hammam (Wazir Khan's hammam) 2.jpg|হাম্মামের ফ্রেস্কোর নিদর্শন
চিত্র:Recently launched a cafe for refreshment, Wazir Khan's hammam.jpg|হাম্মামের নতুন ক্যাফে
চিত্র:Hypocaust_system_in_Wazir_Khan_Hammam.JPG|ভূগর্ভস্থ কক্ষ বা হাইপোকস্ট
চিত্র:Steam_Bath_area_of_Wazir_Khan_Hammam.jpg|হাম্মামের সংরক্ষিত অলঙ্করণ
চিত্র:Roof_of_Wazir_Khan_Hammam.JPG|শাহী হাম্মামের ছাদের গম্বুজ ও বাতায়ন পথ
চিত্র:Wazir_Khan%27s_hammams.JPG|শীতল প্রকোষ্ঠের কেন্দ্রীয় গম্বুজের নিচে জ্যামিতিক ফ্রেস্কো
চিত্র:Wazir_Khan%27s_hammams_(2).JPG|শীতল প্রকোষ্ঠের কেন্দ্রীয় গম্বুজের নিচে জ্যামিতিক ফ্রেস্কো
চিত্র:The roofs and walls were embellished with stunning floral paintings - Wazir Khan's hammam.jpg|দেয়াল ও ছাদে ফুলেল অলঙ্করণ
চিত্র:Wazir_Khan%27s_hammams_(7).JPG|উৎখননকৃত অংশে স্থাপিত রক্ষক কাঁচ, যা ওপর দর্শনার্থীরা দাঁড়াতে পারেন
চিত্র:Another dome view, Wazir Khan's hammams.jpg|পার্শ্বীয় কক্ষের ছাদে জ্যামিতিক নকশা


## তথ্যসূত্র

## আরও পড়ুন

* Khan, Ahmad Nabi. *Islamic Architecture of Pakistan: An Analytical Exposition*. Islamabad: National Hijra Council, 1990.
* Koch, Ebba. *Mughal Architecture*  New Delhi: Oxford University Press, 2002.
* Michell, George (editor). *Architecture of the Islamic World: Its history and Social Meaning* London: Thames and Hudson, 1978.
* Muhammad Wali Ulla Khan. *Lahore and its Important Monuments* Karachi: Anjuman Press, 1973.
* Mumtaz, Kamil Khan. *Architecture in Pakistan*. Singapore: Concept Media Pte Ltd, 1985.
* Rajput, A. B. *Architecture in Pakistan* Karachi: Pakistan Publications, 1963.

বিষয়শ্রেণী:পাকিস্তানের পাঞ্জাবের সাংস্কৃতিক ঐতিহ্য স্থান
বিষয়শ্রেণী:মুঘল স্থাপত্য
বিষয়শ্রেণী:গণস্নানাগার
বিষয়শ্রেণী:প্রাচীরবেষ্টিত লাহোর
বিষয়শ্রেণী:পুরনো লাহোর
বিষয়শ্রেণী:মুঘল সাম্রাজ্যের ভবন ও স্থাপনা